Hausmanns bru

Hausmanns bru er ei bru over Akerselva i Oslo sentrum. Brua er en forlengelse av Hausmanns gate fram til krysset mellom Lakkegata og Nylandsveien (Oslo), og forbinder det tidligere strøket Fjerdingen med strøket Grønland. Fra brua nordover ligger Elgsletta aktivitetspark. Navn etter Hausmanns gate, som igjen er oppkalt etter generalløytnant Fredrik Ferdinand Hausmann (1693–1757).

Brua er oppført av Christiania kommunale veivesen, i støpejern med detaljerte dekorasjoner. Brua ble bygget i 1892 og ombygget (utvidet til dobbel bredde) i 1982. Den nye brua er utført i tilsvarende stil som den opprinnelige, bl.a. med kopier av originale detaljer i støpejernskonstruksjonen, og det gamle rekkverket ble beholdt.

Kilder
 Eva Bjørkvold: Broene over Akerselva, Fredig forlag, Oslo 2008 ISBN 978-82-996589-0-4
 Industrimuseum.no, beskrivelse av Hausmanns bru

 Eksterne lenker 
 Historiske fotografier av Hausmanns bru fra oslobilder.no


Kategori:Broer over Akerselva
Kategori:Buebroer
Kategori:Veier i bydel Grünerløkka
Kategori:Veier på Grønland (Oslo)
Kategori:Broer åpnet i 1892
Kategori:Kulturminner i bydel Gamle Oslo
Kategori:Kulturminner i bydel Grünerløkka
Kategori:Broer åpnet i 1982
Kategori:1892 i Norge
Kategori:Veibroer i Oslo
Kategori:Oslos samferdselshistorie